cyanic-selkie/wikianc huggingface dataset:
เพอร์โซนา 3
สื่ออื่นๆ
ในปี พ.ศ. 2550 มีการเผยแพร่ดราม่าซีดี เพอร์โซนา 3 เดย์ไลท์ และ เพอร์โซนา 3 มูนไลท์ ของบริษัทฟรอนเทียเวิร์คส์ และ เพอร์โซนา 3 เซอเทนเดย์ออฟซัมเมอร์ โดยบริษัทแลนติส ฟรอนเทียร์เวิร์คได้จำหน่ายดราม่าซีดีอีกห้าตอนในปีถัดมา และบริษัทโคโตบุคิยะก็ได้เผยแพร่ดราม่าซีดีสั้นๆสองตอนพร้อมกับการจำหน่ายฟิกเกอร์ของตัวละครในปีเดียวกัน
ชาร์ลี พูท
ชาร์ลี อ็อตโต พูท จูเนียร์ (Charles Otto Puth Jr.; เกิด 2 ธันวาคม ค.ศ. 1991) เป็นนักร้อง นักแต่งเพลง และโปรดิวเซอร์เพลงชาวอเมริกัน มีชื่อเสียงมาจากยูทูบ โดยเขาเป็นนักร้องรับเชิญร่วมกับวิซ คาลิฟาในเพลง "ซียูอะเกน" ซึ่งเป็นเพลงประกอบภาพยนตร์เรื่อง เร็ว..แรงทะลุนรก 7 ซิงเกิลนี้ประสบความสำเร็จเป็นอย่างมาก โดยกลายเป็นเพลงยอดนิยมอันดับหนึ่งในกว่า 26 ประเทศ เพลงเปิดตัวของเขาคือ "มาร์วิน เกย์" ร้องรับเชิญโดยเมแกน เทรนเนอร์ ได้ขึ้นอันดับ 1 ในหลายประเทศ รวมถึง นิวซีแลนด์ ไอร์แลนด์ และสหราชอาณาจักร และ Top 25 ในสหรัฐอเมริกา ในปี 2018 พูทออกอัลบั้มที่สองมีชื่อว่า Voicenotes
ประวัติ
ชาร์ลี พูท เกิดที่เมืองรัมสัน รัฐนิวเจอร์ซีย์ เป็นบุตรของเดบราและชาลส์ พูท บิดาของเขาเป็นชาวเยอรมัน ส่วนมารดาเป็นชาวยิว
ตอนเป็นเด็ก พูทถูกสุนัขกัดที่คิ้วข้างขวาเป็นแผลฉกรรจ์ ขณะอายุ 2 ปี พูทเข้าร่วมคณะดนตรีเพลงแจ๊สวัยรุ่นในฤดูร้อนที่เรดแบงก์ รัฐนิวเจอร์ซีย์ ต่อมาจบการศึกษาจากโรงเรียนรัมสัน-แฟร์เฮเวนรีเจอนัลไฮสกูลใน ค.ศ. 2010 พูทเข้าเรียนที่โรงเรียนแมนฮัตตันสกูลออฟพรีคอลเลจ โดยเรียนวิชาเอกเป็นแจ๊สเปียโน และวิชารองเป็นดนตรีคลาสสิก ใน ค.ศ. 2013 พูทจบการศึกษาจากวิทยาลัยดนตรีเบิร์กลี โดยศึกษาวิชาการผลิตและวิศวกรรมดนตรี โดยใช้ทุนการศึกษาเต็มทุน
พูทจบการศึกษาจากวิทยาลัยดนตรีเบิร์กลี สาขาเอกการผลิตและวิศวกรรมดนตรี
แหล่งข้อมูลอื่น
1991
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 6
กลุ่ม 6 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: สวีเดน, เบลเยียม, ตุรกี, ฮังการี, ไซปรัส, และ มอลตา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 27 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
นัด
เวลาคือ CET/CEST.
ดิเอม
สกุลเงินและเครือข่ายยังไม่มีและมีเพียงรหัสทดลองพื้นฐานเท่านั้นที่ได้รับการเผยแพร่ เดิมมีแผนเปิดตัวในปี พ.ศ. 2563
โครงการสกุลเงินและธุรกรรมจะต้องได้รับการจัดการและมอบความไว้วางใจให้กับสมาคมดิเอม ซึ่งเป็นองค์กรสมาชิกของบริษัทต่าง ๆ ตั้งแต่การชำระเงิน, เทคโนโลยี, โทรคมนาคม, ตลาดออนไลน์ และการร่วมทุน และองค์กรไม่แสวงหาผลกำไร
ก่อนเดือนธันวาคม พ.ศ. 2563 โครงการนี้เดิมชื่อ ลิบรา (Libra)
ระบบการเงิน
ระบบการเงินลิบราได้มีข่าวลือออกมาช่วงแรกในช่วงพฤษภาคม 2562 และรายละเอียดเพิ่มเติมในเดือนถัดมา และเปิดตัวอย่างเป็นทางการวันที่ 18 มิถุนายน 2562 พร้อมกับเอกสารเผยแพร่ไวต์เปเปอร์กล่าวถึงโครงสร้างภายใต้ลิบราและเป้าหมายของโครงการลิบรา ลิบราวางแผนเปิดให้บริการในปี พ.ศ. 2563 ในรูปแบบของสเตเบิลคอยน์ ส่งผลให้ลิบราจะได้รับการรองรับจากสินทรัพย์ทางการเงิน อาทิเช่น ระบบตะกร้าเงิน โดยเฟซบุ๊กวางแผนไว้ว่าจะมีการรวมเงินจากสมาชิกบริษัทละ $10 ล้านเหรียญสหรัฐเป็นเงินที่รองรับระบบสถานะทางการเงินของลิบราในวันเปิดตัว
ลักษณะการเงินของลิบราจะไม่อิงการทำเหมืองคริปโตเหมือนระบบเงินคริปโตสกุลอื่น โดยในช่วง 5 ปีแรก จะมีเพียงแต่สมาชิกของสมาคมลิบราที่สามารถทำธุรกรรมทางการเงินได้เท่านั้น โดยใช้งานผ่านระบบบล็อกเชนที่ได้รับอนุญาต และจะมีการปรับเปลี่ยนระบบการทำธุรกรรมทางการเงินโดยให้ไม่ต้องมีการอนุญาตในช่วง 5 ปีถัดไป
สมาคมลิบรา
สมาคมลิบราได้ถูกจัดตั้งขึ้นจากสมาชิก 28 แห่ง โดยจัดตั้งขึ้นที่กรุงเจนีวา ประเทศสวิตเซอร์แลนด์ ประกอบด้วย
สมาคมลิบราวางแผนขยายสมาชิกไปถึง 100 หน่วยงานในอนาคต และจะมีการเปลี่ยนผู้นำจากเฟซบุ๊กภายหลังจากปี 2562
แซนดีเอโก
แซนดีเอโกเป็นเมืองที่ใหญ่ที่สุดเป็นอันดับสองของรัฐแคลิฟอร์เนีย และอันดับที่ 8 ในสหรัฐอเมริกา มีประชากรโดยประมาณ 1,394,928 คนในปี 2015 เมืองชายฝั่งนี้ตั้งอยู่ในซานดิเอโกเคาน์ตี ซึ่งอยู่ใกล้กับจุดศูนย์กลางทางเศรษฐกิจอย่างเมืองลาฮอยอา (La Jolla) และ คาร์ลสแบด (Carlsbad) จากการสำรวจของฟอร์บ เมืองซานดิเอโกนี้ก็อยู่อันดับ 5 ในเมืองที่รวยที่สุดในสหรัฐ อุตสาหกรรมหลักของซานดิเอโกคือ สิ่งทำมือ, การทหาร และการท่องเที่ยว
ฟลอเรนซ์
ฟลอเรนซ์ (Florence) หรือ ฟีเรนเซ (Firenze) เป็นเมืองในภาคกลางของประเทศอิตาลี เป็นเมืองหลวงและเมืองใหญ่ที่สุดของแคว้นตอสคานา ฟลอเรนซ์มีประชากร 383,084 คน หากรวมปริมณฑลจะมีประชากรถึง 1.5 ล้านคน
ฟลอเรนซ์เป็นศูนย์กลางการค้าและการเงินของยุคกลางและถือเป็นหนึ่งในนครที่ร่ำรวยที่สุดในยุคนั้น นักวิชาการจำนวนมากถือว่าฟลอเรนซ์เป็นถิ่นกำเนิดของศิลปะเรอแนซ็องส์ จนมีการเรียกฟลอเรนซ์ว่าเป็น "กรุงเอเธนส์แห่งยุคกลาง" ประวัติศาสตร์ของฟลอเรนซ์ค่อนข้างยุ่งเหยิง ตั้งแต่ยุคที่ถูกปกครองโดยตระกูลเมดีชีและนักบวช ไปจนถึงยุคแห่งการปฏิวัติเป็นสาธารณรัฐ ระหว่างปีค.ศ. 1865 ถึง 1871 ฟลอเรนซ์มีฐานะเป็นเมืองหลวงของราชอาณาจักรอิตาลี (สถาปนาปี 1861) ภาษาถิ่นฟลอเรนซ์กลายเป็นรากฐานของภาษาอิตาลีมาตรฐาน ซึ่งกลายเป็นภาษาที่แพร่หลายทั่วทั้งอิตาลี ทั้งหมดนี้ต้องยกความดีความชอบให้แก่บุคคลอย่างดันเต อาลีกีเอรี, เปตราก, โจวันนี บอกกัชโช และนิกโกเลาะ มาเกียเวลลี
ฟลอเรนซ์ดึงดูดนักท่องเที่ยวหลายล้านคนในแต่ละปี และได้รับการขึ้นทะเบียนเป็นมรดกโลกโดยยูเนสโกในปีค.ศ. 1982 นครฟลอเรนซ์มีวัฒนธรรม, อนุสาวรีย์, สถาปัตยกรรมเรอแนซ็องส์ และงานศิลป์ที่ลือเลื่อง ภายในเมืองมีห้องจัดแสดงงานศิลปะและพิพิธภัณฑ์อยู่มากมาย อาทิ หอศิลป์อุฟฟีซีและวังปิตตี เป็นต้น ฟลอเรนซ์ยังเป็นเมืองสำคัญของอุตสาหกรรมแฟชั่นอิตาลี มีศักดิ์เป็นเมืองหลวงแฟชั่นอันดับ 15 ของโลก นิตยสารฟอบส์ เคยจัดอันดับฟลอเรนซ์เป็นหนึ่งในเมืองที่งดงามที่สุดของโลก
ภูมิอากาศ
ฟลอเรนซ์มีภูมิอากาศแบบอบอุ่นชื้นกึ่งภูมิอากาศแบบเมดิเตอร์เรเนียน ฤดูร้อนมีอากาศร้อนจัด ฤดูฝนมีฝนน้อยถึงปานกลาง ฤดูหนาวมีอากาศเย็นชุ่มชื้น
เขาเซอเมรู
เขาเซอเมรู (Gunung Semeru; ꦒꦸꦤꦸꦁ​ꦱꦼꦩꦺꦫꦸ (อักษรเปโกน:)X เป็นภูเขาไฟที่มีพลังในจังหวัดชวาตะวันออก ประเทศอินโดนีเซีย ถือเป็นภูเขาที่สูงสุดในเกาะชวา ตั้งอยู่ในเขตที่แผ่นอินเดีย-ออสเตรเลียมุดตัวลงในแผ่นยูเรเชีย ชื่อ "เซอเมรู" มาจากคำว่าเขาพระสุเมรุ ภูเขาใจกลางโลกในศาสนาฮินดูและพุทธ กรวยภูเขาไฟสลับชั้นนี้มีอีกชื่อว่า มหาเมรุ หมายถึง "ภูเขาไฟที่ยิ่งใหญ่" ในภาษาสันสกฤต
ธรณีวิทยา
ภูเขาไฟเซอเมรูเป็นภูเขาที่สูงและชันมากเหนือที่ราบชายฝั่งตะวันออกของเกาะชวา Maar ประกอบด้วยทะเลสาบปล่องภูเขาไฟเป็นเส้นตรงไปจนถึงยอดของภูเขาไฟ ภูเขาไฟลูกนี้ตั้งอยู่ทางตอนใต้ของแอ่งยุบปากปล่องอาเจ็ก-อาเจ็กและจัมบากัน ซึ่งทับกันอยู่
ประวัติศาสตร์การปะทุ
มีการปะทุของภูเขาไฟเซอเมรูอยู่จำนวนหลายครั้ง ตั้งแต่ปี ค.ศ. 1818 ได้มีการบันทึกการปะทุอย่างน้อย 55 ครั้ง (ซึ่งทำให้เสียชีวิตทั้งหมด 10 ครั้ง) ซึ่งประกอบด้วยทั้งการไหลของลาวาและการไหลของไพโรคลาสติกการปะทุในประวัติศาสตร์ทั้งหมดมีค่าดัชนีการระเบิดของภูเขาไฟเท่ากับ 2 หรือ 3 ภูเขาไฟเซอเมรูอยู่ในสถานะของการปะทุใกล้คงที่ตั้งแต่ปี ค.ศ. 1967 ถึงปัจจุบัน
มีนักท่องเที่ยวปีนเขาเซอเมรูอยู่เสมอ โดยมักจะเริ่มจากหมู่บ้านรานูปาเนไปทางทิศเหนือ ถึงแม้ว่าทางวิชาการจะสามารถเกิดอันตรายได้ ซู ฮก กี นักกิจกรรมทางการเมืองชาวอินโดนีเซียในคริสต์ทศวรรษ 1960 เสียชีวิตในปี ค.ศ. 1969 จากการสูดดมก๊าซพิษขณะปีนขึ้นภูเขาไฟเซอเมรู
ปรัมปราวิทยา
เขาเซอเมรูตั้งชื่อตามเขาพระสุเมรุ ภูเขาตรงกลางโลกในศาสนาฮินดู ตามตำนานระบุว่า ภูเขาลูกนี้ย้ายมาจากอินเดียเพื่อสร้างเกาะชวา ส่วนเรื่องราวในตันตูปาเงอลารัน ผลงานชวาตะวันออกในคริสต์ศตวรรษที่ 15 ระบุว่า เดิมทีเขาเซอเมรูตั้งอยู่ทางตะวันตกของเกาะ แต่ภูเขานี้ทำให้เกาะหงาย ดังนั้น บรรดาเทพเจ้าจึงเคลื่อนย้ายภูเขาไปทางตะวันออก โดยระหว่างทางส่วนของภูเขาไฟไหลลงจากขอบล่าง ก่อให้เกิดภูเขาลาวู, วีลิซ, เกอลุด, กาวี, อาร์จูโนกับเวอลีรัง ความเสียหายที่เกิดขึ้นกับตีนเขาทำให้เขาเซอเมรูสั่นสะเทือน และยอดเขาก็หลุดออกและก่อให้เกิดเปอนังกูงันเช่นกัน ชาวฮินดูในอินโดนีเซียมีความเชื่อว่าภูเขานี้เป็นที่ประทับของพระศิวะในเกาะชวา
พระมหาเถรคันฉ่อง
พระพุทธศาสนา
พระมหาเถรคันฉ่อง (ฉบับพันจันทนุมาศ (เจิม) สะกดว่าคันฉอง) เป็นพระภิกษุชาวมอญในรัชสมัยพระเจ้านันทบุเรงแห่งกรุงหงสาวดี ได้ตามเสด็จสมเด็จพระนเรศวรมหาราชอพยพมากรุงศรีอยุธยา โปรดอยู่วัดมหาธาตุ
ประวัติ
พระมหาเถรคันฉ่อง มีประวัติตอนต้นอย่างไรไม่ปรากฏ พระราชพงศาวดาร ฉบับพันจันทนุมาศ (เจิม) ระบุว่า เมื่อพระเจ้านันทบุเรงมีพระราชประสงค์จะจับสมเด็จพระนเรศวรมาประหารชีวิต จึงออกอุบายบอกสมเด็จพระนเรศวรว่าอังวะเป็นกบฏ ให้สมเด็จพระนเรศวรยกทัพมาช่วยหงสาวดี สมเด็จพระนเรศวรยกทัพมาพักกองใกล้อารามของพระมหาเถรคันฉ่อง พระเจ้านันทบุเรงทรงทราบจึงตรัสเรียกพระยาเกียรติ พระยาพระราม มา แล้วรับสั่งให้นำกองทัพไปตีกระหนาบหลัง จับตัวสมเด็จพระนเรศวรไปประหารชีวิตให้ได้ พระยาเกียรติพระยาพระรามเรียนเรื่องทั้งหมดถวายพระมหาเถรคันฉ่อง ท่านสงสารสมเด็จพระนเรศวร จึงพาพระยาเกียรติพระยาพระรามไปเข้าเฝ้าสมเด็จพระนเรศวร กราบทูลเรื่องพระเจ้านันทบุเรงคิดประทุษร้าย สมเด็จพระนเรศวรทรงสำนึกในพระคุณของพระมหาเถร จึงตัดสินพระทัยจะพาท่าน พร้อมทั้งพระยาเกียรติพระยาพระรามและญาติโยมไปอยู่กรุงศรีอยุธยา จากนั้นทรงหลั่งน้ำจากสุวรรณภิงคารรดลงพื้นดิน ประกาศตัดขาดกรุงศรีอยุธยากับหงสาวดีจากกันนับแต่นั้น
เมื่อถึงกรุงศรีอยุธยา สมเด็จพระนเรศวรจึงกราบทูลสมเด็จพระมหาธรรมราชาธิราชทุกประการ แล้วโปรดให้พระมหาเถรคันฉ่องอยู่วัดมหาธาตุุ พระราชทานสัปทน กรรชิง คานหาม คนหาม จังหัน นิตยภัต และเครื่องสมณบริขารต่าง ๆ นอกจากนี้พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ยังระบุเพิ่มเติมว่าโปรดให้ท่านเป็นสมเด็จพระอริยวงษญาณบริยัติวราสังฆราชาธิบดี ศรีสมณุตมาบรินายก ติปิฎกธราจาริย์ สฤษดีขัติยสารสุนธร มหาคณฤศร อุดรวามคณะสังฆารามคามวาษีฝ่ายซ้าย ให้ว่าคณะเหนือ ส่วนญาติโยมให้อยู่ตำบลบ้านหลังวัดนก
ศาสนาประจำชาติ
ศาสนาประจำรัฐ หรือ ศาสนาประจำชาติ (state religion) บางทีเรียก ศาสนาซึ่งเป็นที่ยอมรับ (established religion) หรือ ศาสนาทางการ (official religion) เป็นคณะหรือลัทธิทางศาสนาที่รัฐอธิปไตยรัฐหนึ่ง ๆ อนุมัติอย่างเป็นทางการ รัฐที่มีศาสนาอย่างเป็นทางการนั้น แม้ไม่ใช่รัฐฆราวาส ก็ไม่จำต้องเป็นรัฐแบบเทวาธิปไตยเสมอไป เช่น รัฐที่ผู้ปกครองควบตำแหน่งทั้งทางโลกและทางสงฆ์ ส่วนศาสนาประจำรัฐนั้น แม้ได้รับอนุมัติจากรัฐ ก็ไม่จำเป็นที่รัฐจะอยู่ในความควบคุมของศาสนา หรือศาสนาจะอยู่ในความควบคุมของรัฐเสมอไป
ศาสนาประจำรัฐนั้นปรากฏโฉมอยู่ทั่วทุกวัฒนธรรมในประวัติศาสตร์ของมวลมนุษย์ ความสัมพันธ์ระหว่างลัทธิศาสนาและรัฐนั้นเป็นที่ถกเถียงกันมาแต่โบราณ เช่น ในงานของแวร์โร (Varro) ที่เรียกศาสนาประจำรัฐว่า ศาสนาของพลเมือง (theologia civilis) สำหรับศาสนาคริสต์นั้น คริสตจักรที่ได้รับการสนับสนุนจากรัฐเป็นแห่งแรก คือ คริสตจักรอัครทูตอาร์มีเนีย (Armenian Apostolic Church) ซึ่งตั้งขึ้นใน ค.ศ. 301 และยังมีศัพท์ คริสตจักรประจำรัฐ (state church) ที่ใช้เรียกองค์การศาสนาคริสต์ที่รัฐอนุมัติ
ในตะวันออกกลาง รัฐที่ประชากรส่วนใหญ่เป็นอิสลามยกเอาศาสนาอิสลามเป็นศาสนาประจำรัฐ แต่ข้อจำกัดทางศาสนานั้นมากน้อยต่างกันไป เช่น ผู้ปกครองซาอุดีอาระเบียมีอำนาจทั้งทางฆราวาสและทางศาสนา ส่วนประธานาธิบดีแห่งอิหร่านซึ่งต้องเป็นฆราวาสนั้นต้องปฏิบัติตามคำตัดสินขององค์การศาสนานับแต่เกิดการปฏิวัติอิหร่านเมื่อ ค.ศ. 1979 เป็นต้นมา
ระดับการกำหนดให้พลเมืองต้องถือศาสนาตามรัฐในสังคมปัจจุบันนั้นก็ต่างกันไปในแต่ละท้องที่ เช่น มีระดับสูงในซาอุดีอาระเบีย และมีระดับน้อยถึงไม่มีเลยในกรีก เดนมาร์ก อังกฤษ และไอซ์แลนด์
นิกายโรมันคาทอลิก
ประเทศที่จัดตั้งให้เป็นศาสนาประจำชาติหรือรัฐ มีดังนี้:
ประเทศที่ให้การยอมรับในรัฐธรรมนูญของตนในระดับต่าง ๆ แต่ไม่ระบุเป็นศาสนาประจำชาติ:
นิกายออร์ทอดอกซ์ตะวันออก
ประเทศที่ให้การยอมรับในรัฐธรรมนูญของตนในระดับต่าง ๆ แต่ไม่ระบุเป็นศาสนาประจำชาติ:
นิกายโปรเตสแตนต์
ประเทศข้างล่างนี้ยอมรับให้นิกายโปรเตสแตนต์รูปแบบหนึ่งเป็นศาสนาประจำชาติหรือรัฐ:
เก็นโซ มาเอดะ
เก็นโซ มาเอดะ (ค.ศ. 1831–1906) เป็นช่างภาพชาวญี่ปุ่นจากทางเหนือของเกาะคีวชู เขาศึกษาการถ่ายภาพที่นางาซากิจจากยัน กาเริล ฟัน แด็นบรุกและเย. แอ็ล. เซ. โปมเปอ ฟัน เมร์เดอร์โฟร์ต  ต่างก็ไม่ใช่ช่างภาพผู้มีประสบการณ์ ความพยายามถ่ายภาพส่วนมากก็ล้มเหลว ถึงกระนั้น พวกเขาก็ได้สอนการถ่ายภาพด้วยกระบวนการกระจกเปียกให้แก่มาเอดะและนักเรียนคนอื่น ๆ รวมถึง ชุมเป ฟูรูกาวะ, เทโซ คาวาโนะ, ฮิโกมะ อูเอโนะ‎ และ คูวาจิโร โฮริเอะ จนเมื่อช่างภาพชาวสวิส ปีแยร์ รอซีเย เดินทางมาถึงญี่ปุ่นในปี ค.ศ. 1858 กับภารกิจถ่ายภาพให้กับบริษัท เนเกรตตีและแซมบรา (Negretti and Zambra) มาเอดะได้รับคำแนะนำให้มาช่วยเหลือเขาและเรียนรู้การถ่ายภาพเพิ่มเติม มาเอดะรวมถึงนักเรียนคนอื่นได้ช่วยดูแลรอซีเยระหว่างที่อยู่ในนางาซากิ รอซีเยได้ถ่ายภาพพระ ขอทาน ผู้ชมซูโม่ และที่อยู่ของชาวต่างชาติ รวมถึงภาพถ่ายของอาเล็กซันเดอร์ ฟ็อน ซีบ็อลท์ และซามูไร
ศาสนาประจำชาติ
ศาสนาอิสลาม
ประเทศข้างล่างนี้จัดตั้งศาสนาอิสลาม หรือนิกายจำเพาะ เป็นศาสนาประจำชาติ
เก็นโซ มาเอดะ
รอซีเยคิดว่า ที่ภาพถ่ายของโปมเปอ ฟัน เมร์เดอร์โฟร์ต ออกมาล้มเหลวเพราะขาดเครื่องมือเคมีที่จำเป็น ดังนั้นเขาจึงให้มาเอดะส่งจดหมายเพื่อจัดหาอุปกรณ์ เครื่องมือการถ่ายภาพและสารเคมีจากเซี่ยงไฮ้ ทั้งมาเอดะและฟูรูกาวะได้ซื้อเลนส์ สารเคมีและกระดาษแอลบูเมนผ่านรอซีเย ทั้งมาเอดะและฟูรูกาวะประสบความสำเร็จในการถ่ายรูปด้วยเครื่องมือเหล่านี้ ในวันที่ 28 ตุลาคม ค.ศ. 1860
ศาสนาประจำชาติ
ศาสนาอิสลาม
ในบางประเทศ ศาสนาอิสลามไม่ได้เป็นศาสนาประจาติ แต่ได้รับสถานะพิเศษ:
เก็นโซ มาเอดะ
บรรณานุกรม
18311906
ทับละมุ
ทับละมุ เป็นชื่อของหมู่บ้าน ตั้งอยู่หมู่ 5 ตำบลลำแก่น อำเภอท้ายเหมือง จังหวัดพังงา เป็นชุมชนชาวมุสลิม ไทยพุทธและ พม่า ประกอบอาชีพประมงเป็นหลัก เป็นที่ตั้งของท่าเรือทับละมุ และฐานทัพเรือพังงา
ศาสนาประจำชาติ
ศาสนาพุทธ
ประเทศที่ประกาศให้ศาสนาพุทธเป็นศาสนาประจำชาติ มีดังนี้:
ในบางประเทศ ศาสนาพุทธไม่ได้เป็นศาสนาประจำชาติ แต่มีสถานะพิเศษ:
ทับละมุ
สภาพภูมิศาสตร์
ทับละมุ มีภูมิประเทศสองส่วน คือที่ราบชายฝั่ง และป่าชายเลน โดยที่ราบชายฝั่งกินพื้นที่ส่วนมากและเป็นพื้นที่ส่วนใน ขณะที่ป่าชายเลนกินพื้นที่ส่วนนอกริมอ่าวคลองในทั้งหมด นอกจากนี้ยังพบแนวปะการังน้ำตื้นระดับความอุดมสมบูรณ์ปานกลาง นอกชายฝั่งเขาหย้ายักษ์อีกด้วย โดยมีภูมิอากาศแบบเดียวกับภูมิอากาศทั่วไปของจังหวัดพังงา
ปลาปักเป้าจุดดำ
ปลาปักเป้าจุดดำ หรือ ปลาปักเป้าเขียวจุด (Green spotted puffer) เป็นปลาปักเป้าชนิดหนึ่ง มีชื่อวิทยาศาสตร์ว่า  Tetraodon nigroviridris ในวงศ์ปลาปักเป้าฟันสี่ซี่ (Tetraodontidae) มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น พื้นลำตัวเป็นสีเหลืองสด ท้องสีขาว มีจุดกลมสีดำกระจายอยู่ทั่วตัว
มีขนาดความยาวเต็มที่ 17 เซนติเมตร พบกระจายอยู่ทั่วไปในพื้นที่น้ำกร่อยของภูมิภาคเอเชียตะวันออกเฉียงใต้และเอเชียใต้จนถึงเอเชียตะวันออก ในประเทศไทยพบมากบริเวณป่าชายเลน นิยมอยู่รวมกันเป็นฝูง เป็นปลาชนิดหนึ่งที่สามารถปรับตัวไดทั้งในน้ำเค็ม, น้ำกร่อยและน้ำจืด
คตินิยมนักวิชาการ
คตินิยมนักวิชาการ (technocracy) เป็นระบอบการปกครองซึ่งวิทยาศาสตร์จะมีอยู่ในการควบคุมการตัดสินใจทั้งหมด นักวิทยาศาสตร์ วิศวกรและนักเทคโนโลยีผู้มีความรู้ ความชำนาญหรือทักษะจะก่อตัวเป็นองค์การปกครอง แทนนักการเมือง นักธุรกิจและนักเศรษฐศาสตร์ ในคตินิยมนักวิชาการ ผู้ตัดสินใจจะถูกเลือกโดยดูจากความรู้และทักษะที่พวกเขามีในสาขาของตน
คำว่า "คตินิยมนักวิชาการ" นี้ เดิมทีใช้เรียกการใช้ระเบียบวิธีทางวิทยาศาสตร์ในการแก้ไขปัญหาสังคม ซึ่งต่างไปจากการแก้ไขปัญหาด้วยวิธีทางเศรษฐกิจ การเมืองหรือปรัชญาแบบเก่า ตามผู้เสนอมโนทัศน์นี้ บทบาทของเงินและคุณค่าทางเศรษฐกิจ ความเห็นทางการเมืองและกลไกการควบคุมซึ่งยึดมั่นในศีลธรรมจะถูกตัดทิ้งไปทั้งหมด หากเมื่อรูปแบบการควบคุมทางสังคมนี้ได้ถูกนำไปใช้ในพื้นที่แห่งทวีป ซึ่งมีทรัพยากรธรรมชาติเพียงพอ บุคลากรซึ่งถูกฝึกทางเทคนิค และสินค้าอุตสาหกรรมที่ติดตั้งแล้ว เพื่อที่จะเปิดให้การผลิตและการแจกจ่ายสินค้าและบริการทางภายภาพแก่พลเมืองแห่งทวีปทั้งหมดในปริมาณที่เกินความสามารถทางกายของปัจเจกบุคคลจะบริโภคได้ ในการจัดเตรียมเช่นนัน ความกังวลจะเป็นเรื่องความยั่งยืนภายในฐานทรัพยากร แทนที่จะเป็นการได้ประโยชน์ทางการเงิน เพื่อที่จะรับประกันให้หน้าที่ทางสังคม-อุตสาหกรรมทั้งหมดดำเนินต่อไปในอนาคตอย่างไม่มีที่สิ้นสุด ทักษะทางเทคนิคและความเป็นผู้นำจะถูกเลือกบนพื้นฐานของความรู้และสมรรถนะทางวิชาการ มากกว่าการเลือกตั้งแบบประชาธิปไตย โดยผู้ไม่มีความรู้หรือทักษะเช่นนั้นซึ่งถือว่าเป็นสิ่งจำเป็น
บางคนใช้คำว่า คตินิยมนักวิชาการ หมายถึงรูปแบบหนึ่งของคุณธรรมนิยม (meritocracy) ซึ่งเป็นระบบที่ "ผู้มีคุณวุฒิสูงสุด" และผู้ซึ่งตัดสินความสมบูรณ์ของคุณสมบัตินั้นคือคน ๆ เดียวกัน การนำไปใช้อื่นได้ถูกอธิบายว่าไม่เป็นกลุ่มผู้ควบคุมที่เป็นมนุษย์แบบคณาธิปไตย (oligarchy) แต่เป็นเหมือนการบริหารจัดการโดยวิทยาศาสตร์เฉพาะสาขา อย่างเห็นได้ชัดโดยปราศจากอิทธิพลของกลุ่มผลประโยชน์พิเศษ ปัจจุบัน ความหมายของคำว่า คตินิยมนักวิชาการ ได้ขยายไปบ่งชี้การจัดการหรือการบริหารทุกประเภทโดยผู้เชี่ยวชาญทางวิชาการ ("นักวิชาการ") ในสาขาใด ๆ ไม่เพียงแต่วิทยาศาสตร์กายภาพเท่านั้น และมีการใช้อธิบายรัฐบาลที่รวมผู้เชี่ยวชาญที่ไม่ได้ถูกเลือกตั้งขึ้นที่ระดับรัฐมนตรี
โครงการคัดเลือกสมาชิกใหม่ของมอร์นิงมูซูเมะ
โครงการคัดเลือกสมาชิก เป็นรูปแบบวิธีของวงมอร์นิงมูซูเมะที่ใช้ในการเฟ้นหาสมาชิกใหม่ให้เข้าร่วมวง โดยผู้ที่มีสิทธิ์เข้าร่วมโครงการจะต้องสมัครเข้ารับการทดสอบความสามารถทางด้านการร้องเพลง การเต้น การตอบคำถาม และความสามารถพิเศษต่าง ๆ โดยจะแบ่งการคัดเลือกออกเป็นรอบ จนได้ผู้ที่เข้าไปชิงชัยกันในรอบสุดท้าย ซึ่งในรอบสุดท้ายนั้น สึงกุจะเป็นผู้ตัดสินเองว่าใครจะผ่านไปเป็นสมาชิกคนใหม่ในโครงการนั้นได้
จำนวนโครงการคัดเลือกสมาชิกของมอร์นิงมูซูเมะได้รับดำเนินการมาแล้ว 16 โครงการด้วยกัน
โครงการทั้งหมด
* ฟูจิโมโตะได้ดึงตัวเข้าร่วมมอร์นิงมูซูเมะในภายหลัง เนื่องจากวันที่ 7 มกราคม พ.ศ. 2546 เธอได้ประกาศเข้าร่วมมอร์นิงมูซูเมะในฐานะสมาชิกรุ่นที่ 6
สถาบันวิจัยวิทยาศาสตร์และเทคโนโลยีแห่งประเทศไทย
สถาบันวิจัยวิทยาศาสตร์และเทคโนโลยีแห่งประเทศไทย (วว.) เป็นสถาบันวิจัยของรัฐที่มุ่งเน้นผลิตเทคโนโลยีเชิงพาณิชย์ ก่อตั้งเมื่อ 25 พฤษภาคม พ.ศ. 2506 สถาบันฯ มีฐานะเป็นรัฐวิสาหกิจ ในสังกัดกระทรวงการอุดมศึกษา วิทยาศาสตร์ วิจัยและนวัตกรรม
โครงสร้างองค์กร
วว. แบ่งการดำเนินงานออกเป็น 6 กลุ่มงาน
สำนักงาน
สถาบันวิจัยวิทยาศาสตร์และเทคโนโลยีแห่งประเทศไทย มีสำนักงานสาขาประกอบด้วย
เทคโนธานี จังหวัดปทุมธานี : สำนักงานใหญ่
วว.แบ่งการดำเนินงานเป็น 6 กลุ่มหลัก ดังนี้
1. ศูนย์เชี่ยวชาญนวัตกรรมเกษตรสร้าสรรค์ (ศนก.)
- สถานีวิจัยลำตะคอง (สลค.)
1. ศูนย์เชี่ยวชาญนวัตกรรมพลังงานสะอาดและสิ่งแวดล้อม (ศนพ.)
- สถานีวิจัยสิ่งแวดล้อมสะแกราช (สสส.)
1. สำนักยุทธศาสตร์วิสาหกิจ (สยศ.)
- กองนโยบายและแผน (กนผ.)
- กองติดตามและประเมินผล (กตป.)
2. สำนักจัดการเทคโนโลยีและนวัตกรรม (สจท.)
- กองพัฒนาธุรกิจนวัตกรรม (กพน.)
1. ศูนย์ทดสอบและมาตรวิทยา (ศทม.)
- บางปู
3. ศูนย์การบรรจุหีบห่อไทย (ศบท.)
- บางเขน
1. สำนักบริหารทรัพยากรบุคคล (สทบ.)
- กองบริหารบุคคล (กบค.)
- กองพัฒนาบุคคล (กพค.)
2. สำนักบริหารการคลัง (สกค.)
- กองการเงินและบัญชี (กงบ.)
- กองพัสดุและคลังพัสดุ (กพด.)
3. สำนักดิจิทัลและสารสนเทศ (สทส.)
- กองการเงินและบัญชี (กงบ.)
- กองพัสดุและคลังพัสดุ (กพด.)
4. สำนักบริการกลาง (สทส.)
- กองกลาง (กกล.)
- กองซ่อมบำรุง (กบร.)
1. สำนักผู้ว่าการ (สผวว.)
- กองงานเลขานุการ (กลข.)
- กองวิเทศสัมพันธ์ (กวส.)
2. สำนักสื่อสารองค์กร (สสอ.)
- กองสื่อสารภายใน (กสน.)
- กองประชาสัมพันธ์ (กปส.)
บางเขน กรุงเทพมหานคร
ตั้งอยู่ที่เขตจตุจักร กรุงเทพมหานคร เป็นที่ตั้งของหน่วยงาน คือ  ศูนย์การบรรจุหีบห่อไทย
บางปู จังหวัดสมุทรปราการ
เป็นที่ตั้งของศูนย์ทดสอบและมาตรวิทยา
ลำตะคอง จังหวัดนครราชสีมา
เป็นที่ตั้งของสถานีวิจัยพืชลำตะคอง
สะแกราช จังหวัดนครราชสีมา
เป็นที่ตั้งของสถานีวิจัยสิ่งแวดล้อมสะแกราช หรือ แหล่งสงวนชีวมณฑลสะแกราช
ดอยปุย จังหวัดเชียงใหม่
เป็นที่ตั้งของศูนย์พัฒนาเกษตรที่สูง
ซีเนียร์
ซีเนียร์ สามารถหมายถึง
นอกจากนี้ ซีเนียร์ สามารถหมายถึง นักศึกษา ในระดับชั้นปีที่ 4
แอลจี จี6
แอลจี จี6 (LG G6) เป็นสมาร์ตโฟนที่ผลิตโดยแอลจี อีเลคทรอนิคส์ เป็นสมาร์ตโฟนลำดับที่ 6 ในชุดแอลจี จี ซีรีส์ เปิดตัวครั้งแรกเมื่อวันที่ 26 กุมภาพันธ์ ค.ศ. 2017 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 3 สีคือดำ, ขาวและแพลตินัม (เงินผสมน้ำเงินอ่อน) แอลจี จี6 มีการพัฒนาจากรุ่นก่อนเช่น เพิ่มความสามารถในการกันน้ำ, จอแสดงผล, กล้อง, แบตเตอรี, การออกแบบและวัสดุที่ใช้ เป็นต้น วางจำหน่ายในสหรัฐอเมริกา ช่วงต้นเดือนเมษายน ค.ศ. 2017
เดวส์เอกส์มาคีนา
เดวส์เอกส์มาคีนา หรือ เทวดามาโปรด (Deus ex machina,, พหูพจน์: dei ex machina) มาจากสำนวนกรีกว่า (อะปอ แมคาแนส เธออส) แปลว่า เทพเจ้าจากเครื่องจักร  เป็นกลวิธีการสร้างโครงเรื่องวิธีหนึ่ง ที่ซึ่งปัญหาที่ดูเหมือนว่าจะไม่มีทางแก้นั้น จู่ ๆ ก็คลี่คลายได้ด้วยการแทรกแซงที่คาดหมายไม่ถึง ไม่ว่าเพราะสถานการณ์ใหม่ ตัวละครใหม่ ความสามารถใหม่ หรือวัตถุใหม่ที่ไม่ได้กล่าวถึงมาก่อน ทั้งนี้ ขึ้นอยู่กับวิธีการใช้ เดวส์เอกส์มาคีนาสามารถทำให้เรื่องดำเนินต่อไปได้ เมื่อเนื้อเรื่องดำเนินไปถึงบางสถานการณ์ เช่น เมื่อผู้เขียนตกอยู่ในสภาวะ "จนตรอก" หาทางออกไม่ได้ เมื่อผู้เขียนต้องการให้ผู้ชมแปลกใจ เมื่อต้องการให้เรื่องลงเอยด้วยดี หรือแม้กระทั่งการใช้เดวส์เอกส์มาคีนาในฐานะจุดหักมุมเชิงขบขัน เป็นต้น
วิธีการใช้ในสมัยโบราณ
กว่าครึ่งของละครโศกนาฏกรรมของยูริพิเดส (Euripides) ใช้กลวิธีเดวส์เอกส์มาคีนาในการคลี่คลายปมปัญหา ซึ่งทำให้นักวิจารณ์หลายคนอ้างว่ายูริพิเดสเป็นผู้ให้กำเนิดกลวิธีนี้ขึ้น แม้ว่าเอสคิลัส (Aeschylus) นักเขียนโศกนาฏกรรมชาวกรีก จะใช้กลวิธีที่คล้ายกันในบทละคร "ยูเมนิเดส (Eumenides)" ตัวอย่างที่ได้รับการยกขึ้นมาบ่อยครั้งคือ เรื่องมีเดีย (Medea) ของยูริพิเดส ซึ่งเดวส์เอกส์มาคีนา ในรูปลักษณ์ของรถลากมังกรที่ถูกส่งมาโดยเทพเจ้าแห่งดวงอาทิตย์ถูกนำมาเป็นพาหนะในการพามีเดีย ซึ่งเพิ่งก่อคดีฆาตกรรมและฆ่าทารก ให้ได้หนีจาก เจสัน สามีของเธอ สู่ที่ปลอดภัยใน เอเธนส์ ในบทละครเรื่อง "อัลเคสติส" (Alcestis) อัลเคสติส ตัวเอกได้ตกลงที่จะสละชีวิตเพื่อช่วยชีวิตสามีของเธอ แอดมีตัส (Admetus) โดยในตอนท้ายของเรื่อง เฮราคลีส (Heracles) ได้ปรากฏตัวขึ้นและแย่งตัวเธอจากยมทูตทำให้เธอรอดชีวิตและได้กลับไปอยู่กับแอดมีตัส
กลวิธีนี้ไม่รอดพ้นการถูกวิพากษ์วิจารณ์จากนักวิจารณ์ในสมัยโบราณ โดยหนึ่งในคำวิจารณ์แรก ๆ ที่ได้รับการบันทึกนั้นมาจากไดอะล็อกของ เพลโต (Plato) คราไทลัส (Cratylus) แม้ว่าจะอยู่ในบริบทของการถกเถียงที่ไม่ได้เกี่ยวกับการละคร
- (1454a33–1454b9)
ในบทละครของอริสโตเฟน เธสโมโฟเรียโซไซ (Thesmophoriazusae) อริสโตเฟน (Aristohane) ได้ล้อการชอบใช้เครนของยูริพิเดสด้วยให้ยูริพิเดสเป็นตัวละครหนึ่งที่ถูกเครนยกขึ้นบนเวที
ในวรรณกรรมสมัยใหม่
โดยทั่วไป "เดวส์เอกส์มาคีนา" มักถูกมองว่าเป็นกลวิธีที่ไม่ควรใช้ในการเขียน โดยมักชี้ให้เห็นถึงการขาดความคิดสร้างสรรค์ของผู้เขียน ด้วยเหตุผลที่ว่ากลวิธีนี้ไม่ต้องตรงกับตรรกะภายในเรื่อง (แม้ว่าบางครั้งกลวิธีนี้จะถูกใช้อย่างจงใจด้วยประการนี้) และมักหักล้าง ความเชื่อชั่วคราว (Suspension of disbelief) ของผู้ชม เพื่อให้ผู้เขียนสามารถจบเรื่องได้ด้วยบทสรุปที่ไม่น่าเชื่อ แม้ว่าอาจทำให้ได้ตอนจบที่น่าพอใจกว่าก็ตาม ตามข้อวิจารณ์ของอาริสโตเติล นักวิจารณ์ในช่วงสมัยฟื้นฟูศิลปวิทยายังคงมองเดวส์เอกส์มาคีนาในฐานะกลวิธีที่ขาดความสร้างสรรค์ แม้ว่านักเขียนบทละครหลายคนในช่วงยุคนี้จะยังใช้กลวิธีนี้อยู่ก็ตาม เช่น วิลเลียม เชกสเปียร์ ที่ใช้กลวิธีนี้ใน ตามใจท่าน (As You Like It) เพริคลีส, พรินซ์ ออฟ ไทร์ (Pericles, Prince of Tyre) ซิมเบอลีน (Cymbeline) และ เดอะ วินเทอร์ส เทล (The Winter's Tale)
ระหว่างความผันผวนทางการเมืองในศตวรรษที่ 17 และ 18 กลวิธีเดวส์เอกส์มาคีนามักถูกนำมาใช้เพื่อทำให้ประเด็นที่กำลังเป็นที่ถกเถียงดูดีมากขึ้น เพื่อความพึงพอใจของผู้ที่มีอำนาจ เช่น ในฉากสุดท้ายของ Tartuffe (Tartuffe) บทละครของ มอลีแยร์ (Molière) ตัวเอกได้รับการช่วยเหลือให้พ้นภัยจากกษัตริย์ผู้มีความเมตตาและรู้เห็นทุกสิ่งอย่าง — ซึ่งเป็นกษัตริย์คนเดียวกันที่กุมชะตาชีวิตของมอลีแยร์
ในวรรณคดีไทย ตัวอย่างของการใช้ เดวส์เอกส์มาคีนา ก็มีอยู่ เช่น ในนิทานคำกลอนของสุนทรภู่ เรื่องพระอภัยมณี ตอนกำเนิดสุดสาคร เมื่อนางเงือกจะคลอดสุดสาครนั้นนางอยู่ตัวคนเดียว หาใครช่วยก็ไม่มี มีแต่พระฤๅษีซึ่งถือตบะบำเพ็ญพรต ทำให้แตะต้องตัวนากเงือกไม่ได้ และท่านก็ไม่รู้วิธีผูกแต่งเปลไว้เลี้ยงเด็ก แต่เทพยาดาก็มาช่วยให้นางเงือกคลอดได้อย่างปลอดภัย ส่วนเปลเลี้ยงเด็กนั้นพระฤๅษีหลับตาเข้ากรรมฐานแล้วเปลเด็กก็ปรากฏขึ้นเอง
ในปลายศตวรรษที่ 19 ฟรีดริช นีทเชอ (Friedrich Nietzsche) ได้วิจารณ์ยูริพิเดสที่ทำให้โศกนาฏกรรมเป็นประเภทวรรณกรรมสุขนาฏกรรมผ่านการใช้กลวิธีนี้ นอกจากนี้ นีทเชอยังมีข้อกังขาเกี่ยวกับ "ความรื่นเริงแบบชาวกรีก" ที่ทำให้เขามองละครประเภทดังกล่าวว่าเป็น "ความสุขยินดีในชีวิต" สำหรับนีทเชอ เดวส์เอกส์มาคีนา เป็นอาการของวัฒนธรรมแบบโสกราตีส (Socrates) ซึ่งให้คุณค่าความรู้เหนือสุนทรียดนตรี และเป็นสาเหตุของจุดจบและความเสื่อมถอยของละครโศกนาฏกรรม: "แต่ตอนนี้ จิตวิญญาณใหม่ที่ไร้สุนทรียะนั้นเห็นได้ชัดแจ้งที่สุดใน "ตอนจบ" ของละครใหม่ ๆ ในตอนจบของโศกนาฏกรรมแบบเก่านั้นมีกลิ่นอายของความประนีประนอมเชิงอภิปรัชญาอยู่ ซึ่งหากปราศจากสิ่งนี้แล้วยากเหลือเกินที่จะจินตนาการว่า เราจะหาความยินดีจากโศกนาฏกรรมได้อย่างไร บางที น้ำเสียงผ่อนโยนนั้นอาจสะท้อนก้องจากอีกโลกหนึ่งอย่างพิสุทธิ์สูงสุดใน อีดิปุส แอท โคโลนัส (Oedipus at Colonus) ตอนนี้ เมื่อโศกนาฏกรรมขาดอัจฉริยภาพทางดนตรี โศกนาฏกรรมในความหมายของตัวมันเองได้ตายลงเสียแล้ว ก็ในเมื่อความประนีประนอมเชิงอภิปรัชญานั้นหายไปเสียแล้ว ดังนั้นทางออกสำหรับความไม่กลมกลืนในโศกนาฏกรรมนั้นต้องเกิดขึ้น ตัวเอก หลังจากได้รับความทรมานจากชะตากรรม ได้รับรางวัลที่คุ้มค่าจากการแต่งงานที่สมเกียรติ รวมไปถึงเครื่องแสดงเกียรติยศที่สมศักดิ์ศรี ตัวเอกได้กลายเป็นนักรบ ได้รับอิสรภาพหลังจากที่พานพบอุปสรรคนานัปการ การปลอบประโลมเชิงอภิปรัชญากลับถูกขับออกไปด้วยเดวส์เอกส์มาคีนา"
- ฟรีดริช นีทเชอ
นีทเชอได้กล่าวว่าเดวส์เอกส์มาคีนาทำให้เกิดการปลอบประโลมอย่างลวง ๆ ซึ่งไม่ควรมีขึ้นในปรากฏการณ์นี้ คำครหาของเขาได้กลายเป็นข้อคิดเห็นกระแสหลักในหมู่นักวิจารณ์
คำวิจารณ์จากนักคิดแนวหันเหใหม่ (Revisionism) ในศตวรรษที่ 20 ได้ชี้ว่าเดวส์เอกส์มาคีนา ไม่สามารถได้รับการวิเคราะห์ได้ในคำจำกัดความที่ตื้นเขินได้ และโต้เถียงว่ากลวิธีนี้ทำให้มนุษย์สามารถ "ล้วงลึก" ถึงความสัมพันธ์ระหว่างมนุษย์กับเทพเจ้าได้ โดยเฉพาะรัช เรห์ม (Rush Rehm) ที่ได้ยกตัวอย่างละครโศกนาฏกรรมกรีกที่เดวส์เอกส์มาคีนา ได้เข้ามาทำให้ชีวิตและทัศนคติของตัวละครที่พบกับเทพเจ้ายุ่งยากยิ่งขึ้น ในขณะที่ยังสื่อเรื่องราวให้แก่ผู้ชม ทั้งนี้ ในบางกรณี ความไม่น่าเชื่อของเดวส์เอกส์มาคีนาถูกนำมาใช้อย่างจงใจ เช่น การหักมุมอย่างขบขันที่เกิดขึ้นในฉากหนึ่งของ ''มอนตี้ ไพธอนส ไลฟ์ ออฟ ไบรอัน' (Monty Python's Life of Brian)' เมื่อไบรอัน ตัวละครที่อาศัยอยู่ในจูเดีย ในคริสต์ศักราชที่ 33 ได้รับการช่วยชีวิตจากการตกลงจากที่สูงด้วยยานอวกาศของมนุษย์ต่างดาวที่ผ่านมา
ตัวอย่างใหม่ ๆ
ในนวนิยายคลาสสิก ลอร์ด ออฟ เดอะ ฟลายส์ (Lord of the Flies) การกู้ภัยกลุ่มเด็กที่ติดเกาะด้วยนายทหารนาวีที่บังเอิญผ่านมา (ซึ่งวิลเลียม โกลดิง (William Golding) ผู้เขียน ได้กล่าวว่าเป็น "กลสนุกเล็ก ๆ น้อย ๆ") ถูกนักวิจารณ์บางกลุ่มมองว่าเป็นเดวส์เอกส์มาคีนา ตอนจบที่กระทันหันนั้นชี้เป็นนัยว่า หากไม่ได้รับการช่วยเหลือ เด็ก ๆ จะต้องประสบกับชะตากรรมที่เลวร้าย (โดยเฉพาะราล์ฟ)
นักเขียนการ์ตูน แมท แฟรคชั่น (Matt Fraction) ถูกวิจารณ์ว่าได้ใช้ที่พลังมหาศาล แต่ไม่เคยได้รับการระบุอย่างชัดเจนว่าคืออะไรของตัวละคร แฟรงคลิน ริชาร์ด (Franklin Richards) เป็นเดิส เอ็กาส์ มาคีนา ในการ์ตูนเรื่อง เฟียร์ อิทเซลฟ์  (Fear Itself #5) (2011).
เจ. อาร์. อาร์. โทลคีน (J. R. R. Tolkien) ได้ประดิษฐ์คำว่า ยูคาสทรอฟี (eucatastrophe) ซึ่งหมายถึงจุดหักเหของเหตุการณ์ที่ทำให้ตัวเอกไม่พบกับชะตากรรมที่เลวร้าย โทลคีนยังได้กล่าวถึง อินทรียักษ์ (Great Eagles) ที่ปรากฏตัวทั้งใน ฮอบบิท (The Hobbit) และ อภินิหารแหวนครองพิภพ (The Lord of the Rings) ว่าเป็น "เครื่องจักรที่อันตราย" นักวิจารณ์บางสำนักได้กล่าวว่ายูคาสทรอฟี โดยเฉพาะในกรณีอินทรียักษ์ เป็นตัวอย่างของเดวส์เอกส์มาคีนา เช่น เมื่ออินทรียักษ์ได้ช่วยชีวิตโฟรโดและแซมจากเมาท์ดูมในตอนสุดท้ายของ มหาสงครามชิงพิภพ (The Return of the King) ในขณะที่นักวิจารณ์สำนักอื่นโต้ว่าสองแนวคิดนี้ไม่เหมือนกัน โดยยูคาสทรอฟีนั้นไม่ได้เกิดขึ้นเพื่อความสะดวกสบาย แต่เป็นส่วนหนึ่งของโลกในนวนิยาย ที่ซึ่งความหวังจะชนะทุกสิ่งในตอนท้าย
เอ็กเซล ซาก้า (Excel Saga) ซีรีส์อนิเมะและมังงะญี่ปุ่น ใช้เดวส์เอกส์มาคีนาเป็นกลวิธีเพื่อความขบขัน ด้วยการใช้ตัวละคร นาเบะชิน หรือชินอิจิ วาตานาเบะ ผู้กำกับอนิเมะ ซึ่งได้รับบทเป็นตัวร้ายในเรื่อง รวมไปถึงเดอะ เกรท วิล ออฟ เดอะ มาโครคอสซึม (The Great Will of the Macrocosm) ซึ่งเป็นสิ่งที่มีรูปร่างเหมือนหลุมดำที่มีความสามารถในการเปลี่ยนแปลงเวลาและสถานที่ได้ตามความต้องการของเนื้อเรื่อง
แวนคูเวอร์ (รัฐวอชิงตัน)
แวนคูเวอร์ (อังกฤษ : Vancouver) เป็นเมืองที่อยู่ในรัฐวอชิงตัน, สหรัฐอเมริกา ตั้งอยู่ทางตอนเหนือของแม่น้ำโคลัมเบีย มีประชากรประมาณ 162,400 คน
บางครั้งอาจสับสนระหว่างเมืองแวนคูเวอร์ (รัฐวอชิงตัน) กับเมืองแวนคูเวอร์ เมืองที่ใหญ่ที่สุดในรัฐบริติชโคลัมเบีย ประเทศแคนาดา เพราะมีชื่อเหมือนกัน
รองเท้าแตะ
รองเท้าแตะ เป็นรองเท้าชนิดหนึ่ง ประกอบด้วยพื้นรองเท้า ที่ยึดกับเท้าผู้สวมใส่ด้วยสายหรือแถบรัดหลังเท้า หรือข้อเท้า หรือใช้นิ้วเท้าคีบ รองเท้าแตะจะมีส่วนที่ห่อหุ้มเท้าน้อยกว่ารองเท้าธรรมดา และใช้วัสดุในการผลิตน้อยกว่า จึงมักจะมีราคาถูก และใช้ในการสวมใส่ลำลอง
วนอุทยานสระนางมโนราห์
วนอุทยานสระนางมโนราห์ เป็นวนอุทยานตั้งอยู่ในท้องที่ตำบลนบปลิง อำเภอเมืองพังงา จังหวัดพังงา อยู่ในเขตป่าเขาทอย- นางหงส์ มีเนื้อที่ประมาณ 180 ไร่ กรมป่าไม้ประกาศจัดตั้งเป็นวนอุทยานเมื่อวันที่ 15 กันยายน พ.ศ. 2523
ลักษณะวนอุทยานเป็นป่าประเภทป่าดงดิบหรือป่าฝน เป็นที่ค่อนข้างราบและมีเนินเตี้ย ๆ จนถึงเขาทอย ซึ่งเป็นบริเวณต้นน้ำของลำธารน้ำตกสระนางมโนราห์ ลักษณะของน้ำตกสระนางมโนราห์ เป็นลำธารไหลผ่านพื้นที่ราบขนาดเล็กและพื้นที่ต่างระดับ เป็นแอ่งน้ำขนาดกลาง กว้างประมาณ 10 เมตร และแอ่งเล็ก ๆ จำนวนมาก นอกจากนี้ยังมีน้ำตกขนาดเล็ก สูงประมาณ 2.3 เมตร อีก 4 แห่งในบริเวณเดียวกัน
สภาพป่าเป็นป่าดงดิบยังสมบูรณ์ มีถ้ำเปลือกหอยที่มีซากฟอสซิลของหอยฝังอยู่ในหินปูน
พันธุ์ไม้ที่พบได้แก่ ลำแพนเขา หว้าหิน ตะเคียนสามพอน สมอน้ำ ไม้ปรุ โสกน้ำและไม้ก่อ ไม้พื้นล่างได้แก่ ไผ่ผากและไผ่เกรียบขึ้นหนาแน่น สัตว์ที่พบเช่น ลิงกัง นกเขียวคราม และนกกาฝากท้องสีส้ม เป็นต้น
ทุ่นระเบิด
ส่วนวิธีการระเบิด แล้วแต่วิธีออกแบบ เช่น ระเบิดทันทีที่โดนสัมผัส หรือ เมื่อได้รับแรงกระตุ้นแล้ว จะดีดตัวขึ้นมาเหนือพื้นดิน แล้วจึงระเบิด
ประวัติ
การใช้ทุ่นระเบิดเกิดจากวิวัฒนาการของการใช้กับดัก เพื่อก่อให้เกิดความเสียหายต่อข้าศึก เช่น การใช้หลุมพราง บ่วงแร้ว ต่อมา เมื่อเทคโนโลยีได้พัฒนาขึ้น ได้มีการพัฒนาระบบกับดักให้มีประสิทธิภาพมากขึ้น ทุ่นระเบิดก็เป็นผลของการพัฒนาอันหนึ่ง ซึ่งได้แตกออกตามวัตถุประสงค์ของการใช้งาน เช่น เพื่อใช้ทำความเสียหายต่อบุคคล ยานพาหนะทั้งทางบก ทางเรือ และทางอากาศ
ในสงครามแต่ละที่ทุ่นระเบิดแต่ละประเภทหรือ แต่ละแบบถูกนำมาใช้ตามความเหมาะสม เช่นในสงครามเกาหลี ทุ่นระเบิดแบบสาย ถูกนำมาติดตั้งตามแนวป้องกัน เป็นเครือข่ายที่ซับซ้อนหลายชั้น แต่ใน สงครามเวียดนาม ทุ่นระเบิดแบบเคโม (Claymore) ซึ่งมีขนาดเล็กทำจากพลาสติก ภายในบรรจุระเบิดและแผ่นโลหะ สามารถกำหนดทิศทางได้ ระยะหวังผลอยู่ที่ 76 เมตร สามารถใช้ฝังลงไปดิน หรือ แขวนไว้กับต้นไม้ก็ได้
การติดตั้งและการวางทุ่นระเบิด
การติดตั้งทุ่นระเบิด ก็คือการนำระเบิดไปติดตั้งยังเป้าหมาย ให้อยู่ในสภาพที่พร้อมจะทำงานได้ทันที ที่มีการกระตุ้นให้เกิดการระเบิดตามเงื่อนไขที่ต้องการ มีวิธีการหลายวิธีได้แก่
เหรุกะ
เหรุกะเป็นยิดัมองค์หนึ่งตามความเชื่อของชาวพุทธในทิเบต อยู่ในกลุ่มวัชรโคตร ถือเป็นภาคดุร้ายของพระอักโษภยะพุทธะ รูปลักษณ์โดยทั่วไป มีกายสีน้ำเงิน มีสองแขน ถือคทาและกะโหลกบรรจุเลือด ถือว่าเป็นเทพเจ้าแห่งความตาย อิตถีภาวะของท่านคือฑากิณี หรือคานโดรในภาษาทิเบต ซึ่งมีที่มาจากยักษ์และมารร้ายก่อนการนับถือพุทธศาสนา เหรุกะและฑากิณีมีหลายองค์แต่เรียกรวมกันว่าเหรุกะ รูปปั้นของท่านมักทำเป็นรูปสวมกอดศักติหรือยับยุม อีกภาคของเหรุกะคือเหวัชระ
เอเพ็กซ์เลเจนส์
เอเพ็กซ์เลเจนส์ (Apex Legends) เป็นวิดีโอเกมแบตเทิลรอยัลเล่นฟรี พัฒนาโดย Respawn Entertainment และจัดจำหน่ายโดยอิเล็กทรอนิกอาตส์ ตัวเกมถูกเซ็ตฉากอยู่ในจักรวาลเดียวกับเกม ไททันฟอลล์ ตัวเกมเปิดให้เล่นสำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน ในวันที่ 4 กุมภาพันธ์ 2019 ตัวเกมเวอร์ชันนินเท็นโดสวิตช์วางจำหน่ายในวันที่ 9 มีนาคม 2021 ตัวเกมเวอร์ชั่นมือถือที่ออกแบบมาสำหรับหน้าจอสัมผัสชื่อ เอเพ็กซ์เลเจนส์โมบายล์ วางจำหน่ายในเดือนพฤษภาคม 2022 สำหรับไอโอเอส และ แอนดรอยด์ ตัวเกมรองรับการเล่นข้ามแพลตฟอร์มระหว่างแพลตฟอร์มที่รองรับทั้งหมด  เอเพ็กซ์เลเจนส์ สร้างความแตกต่างจากเกมแบตเทิลรอยัลเกมอื่น ๆ ด้วยการยืมแนวคิดของเกมแนวฮีโร่ชูตเตอร์ กับผู้เล่นเป็นตัวละครในตำนานแต่ละคนมีทักษะและความสามารถที่ไม่เหมือนใคร และต้องการให้ผู้เล่นทำงานเป็นทีมสามคนโดยมีความสามารถในการตอบโต้กับเพื่อน
ในขณะที่ Respawn ได้ทำงานเกี่ยวกับความพยายามในการพัฒนาภาคต่อที่สองในซีรีส์ ไททันฟอลล์ ความสำเร็จของเกม ฟอร์ตไนต์: แบตเทิลรอยัล ทำให้พวกเขาได้ปรับปรุงองค์ประกอบ ไททันฟอลล์ เป็นประเภทแบตเทิลรอยัล ในขณะที่รักษาความเป็นของตัวเองในประเภทนั้น Respawn ขอให้อิเล็กทรอนิกอาตส์ หลีกเลี่ยงการทำการตลาดเบื้องต้นสำหรับเกมโดยได้เปิดตัวเกมในวันเดียวกันกับที่ได้มีการประกาศ โดยภายในหนึ่งสัปดาห์หลังจากเปิดตัว เอเพ็กซ์เลเจนส์ มียอดการดาวน์โหลดมากกว่า 25 ล้านครั้งและมีผู้เล่นพร้อมกันมากกว่า 10 ล้านคน และถือเป็นคู่แข่งที่แข็งแกร่งของ ฟอร์ทไนท์ ในอุตสาหกรรมเกมคอมพิวเตอร์และวิดีโอเกมในปัจจุปัน
การพัฒนา
ในขณะที่ Respawn ได้เริ่มทำงานพัฒนาเกม ไททันฟอลล์ 3 ที่มีศักยภาพ พวกเขาได้ดูจุดที่น่าสนใจของประชาคมเกมประมาณปี 2017 เมื่อ เพลเยอร์อันโนนส์แบตเทิลกราวดส์ เริ่มที่จะออก และเกมประเภทแบตเทิลรอยัลกำลังจะเป็นที่นิยม Respawn ได้ทดสอบแนวของ ไททันฟอลล์ ในรูปแบบเกมแนวเอาชีวิตรอดที่พวกเขาพบว่าทำงานได้ดีและเริ่มทำการทดสอบกับแนวคิดเหล่านี้ในกรอบการต่อสู้แบบแบตเทิลรอยัล แม้ว่าจะรู้ได้อย่างรวดเร็วว่าการมีไททันส์ที่สามารถขับได้ (เมชาขนาดใหญ่) จะเสียเปรียบอย่างมากต่อผู้ที่เดินเข้ามาในรูปแบบแบตเทิลรอยัล และมุ่งเน้นไปที่การสร้างคลาสของตัวละครที่แข็งแกร่งซึ่งสอดคล้องกับจักรวาลเดียวกันกับ ไททันฟอลล์ นอกจากนี้ Respawn ต้องการติดตามเกมที่จะใช้ประโยชน์จากรายได้ที่อาจเกิดขึ้นจากเกมเล่นฟรี และเกิดขึ้นกับแนวคิดของ เอเพกซ์ ทำให้เป็นความพยายามเป็นอย่างมากของสตูดิโอในการเปิดตัวครั้งแรกที่แข็งแกร่งและการพัฒนาต่อไปของ ไททันฟอลล์ 3 อีเอมีความสงสัยในวิธีการนี้และพิจารณาว่ามีความเสี่ยง ตามที่ Drew McCoy ของ Respawn ได้กล่าวไว้ แต่ความสำเร็จของ ฟอร์ตไนต์: แบตเทิลรอยัล แสดงให้เห็นว่าวิธีการดังกล่าวเป็นไปได้
ในการเคลื่อนไหวที่ไม่เหมือนใครสำหรับอีเอนั้น Respawn ยังคงพัฒนา เอเพ็กซ์เลเจนส์ เป็นความลับจนกว่าจะมีการประกาศ McCoy ระบุว่าพวกเขาต้องการให้ผู้เล่นสร้างความคิดเห็นของตัวเองในเกมมากกว่าจากฟอรัมออนไลน์ดังนั้นจึงกระตุ้นให้ผู้เล่นลองเล่นเกมมากกว่าที่จะอาศัยการตลาดและเนื้อหาส่งเสริมการขายอื่น ๆ
เอเพ็กซ์เลเจนส์ ได้รับแรงบันดาลใจจากเกมแนวยิงในทศวรรษที่ผ่านมาทั้ง เฮโล และ เดสตินี จากค่าย Bungie ซึ่งรวมระบบการต่อสู้ที่น่าสนใจเข้ากับการเล่าเรื่องที่พัฒนาอย่างต่อเนื่องของ ทอม แคลนซีส์ เรนโบว์ซิกส์ ซีจ จากค่ายยูบิซอฟต์ซึ่งแสดงให้เห็นถึงการใช้คลาสที่ไม่เหมือนใครเพื่อเปลี่ยนสูตรที่เรียบง่ายแบบไดนามิกและ โอเวอร์วอตช์ ของบลิซซาร์ดเอ็นเตอร์เทนเมนต์สำหรับการปรับปรุงแนวคิดเกมแนวฮีโร่ชูตเตอร์ ตัวเกมดังกล่าวสร้างขึ้นในเอนจินซอร์ซเหมือนกับที่ใช้พัฒนาเกม ไททันฟอลล์ ภาคก่อนหน้า
หน่วยการเมือง
หน่วยการเมือง (polity) หรือศัพทบัญญัติราชบัณฑิตยสภาว่า องค์การทางการเมือง หมายถึง กลุ่มบุคคลซึ่งรวมตัวกันด้วยพลังเหนี่ยวรั้งที่สะท้อนตัวตน เรียกว่า อัตลักษณ์ (identity) และมีความสามารถที่จะระดมทรัพยากร ทั้งยังจัดระเบียบที่มีลำดับชั้นโดยจัดตั้งเป็นสถาบัน (institutionalised hierarchy)
หน่วยการเมืองอาจปรากฏตัวในหลายรูปแบบ เช่น รัฐ (state), ราชอาณาจักร (kingdom), จักรวรรดิ (empire), องค์การระหว่างประเทศ (international organisation), องค์การทางการเมือง (political organisation), และโครงสร้างอย่างอื่นที่สามารถระบุตัวได้และมีความเป็นองค์การซึ่งมีอำนาจบริหารจัดการทรัพยากร
พอล โจนส์ (นักมวยปล้ำ)
พอล เฟรเดริก (Paul Frederick) หรือที่รู้จักในนาม พอล โจนส์ (Paul Jones)    (16 มิถุนายน ค.ศ. 1942 - 18 เมษายน ค.ศ. 2018) เป็นนักมวยปล้ำอาชีพเกษียณและผู้จัดการ เขาประสบความสำเร็จอย่างมากในสมาคม National Wrestling Alliance (NWA) โดยการคว้าแชมป์ยูเอส, แชมป์เทเลวิชั่น และแชมป์โลกแท็กทีมร่วมกับริกกี สตีมโบต
จัสต์บี
จัสต์บี (저스트비) เป็นกลุ่มบอยแบนด์ชาวเกาหลีใต้ที่ก่อตั้งโดยบลูดอตเอนเตอร์เทนเมนต์ กลุ่มประกอบด้วยสมาชิก 6 คน ได้แก่ กอนู, เบน, อิมม จี-มิน, เจเอ็ม, ดีวาย และซังอู
สมาชิก
ดัดแปลงมาจากประวัติของ Naver และเว็บไซต์ทางการ
มารีจี
มารีจี (摩利支天; Marici bodhisattva) เป็นพระโพธิสัตว์ฝ่ายหญิงตามความเชื่อของพุทธศาสนามหายาน พุทธศาสนาวัชรยาน และศาสนาเต๋า โดยนับถือว่าเป็นพระโพธิสัตว์แห่งแสงอาทิตย์ยามเช้า ทรงรถที่ลากด้วยหมูป่าเจ็ดตัว รูปลักษณ์ของพระนางมีหลากหลายมีตั้งแต่พักตร์เดียว 2 กรไปจนถึงหกพัตร์ 12 กร ในอินเดียจะพบรูปปั้นแบบพักตร์เดียว 2 กร และ 3 พักตร์ 6 กร พระโพธิสัตว์องค์นี้เป็นที่นิยมนับถือในทิเบตและจีน ญี่ปุ่น และทรงมีความสัมพันธ์เกี่ยวข้องกับตำนานเทศกาลกินเจ
แม่น้ำหนุมาน
แม่น้ำหนุมาน หรือ แควหนุมาน เป็นลำน้ำสายหนึ่งในจังหวัดปราจีนบุรี ตั้งต้นจากจุดที่ห้วยใสน้อยและห้วยใสใหญ่ไหลมารวมกันในเขตอำเภอนาดี แล้วไหลลงทางทิศใต้ ผ่านพื้นที่ราบ และเป็นเส้นแบ่งเขตอำเภอนาดีกับอำเภอกบินทร์บุรี มีห้วยโสมง (แควโขมง) ไหลมาร่วมด้วยทางฝั่งซ้าย จากนั้นไหลเข้าเขตอำเภอกบินทร์บุรี ก่อนจะไหลไปรวมกับแม่น้ำพระปรงที่มาจากทางทิศตะวันออกเฉียงใต้ กลายเป็นจุดเริ่มต้นของแม่น้ำบางปะกงหรือแม่น้ำปราจีนบุรี มีความยาวประมาณ 27 กิโลเมตร ตอนต้นน้ำมีชื่อเรียกอีกชื่อหนึ่งว่า "แควน้ำใส" ส่วนตอนปลายน้ำมีชื่อเรียกอีกชื่อหนึ่งว่า "แควน้อย" (คู่กับ "แควใหญ่" หรือแม่น้ำพระปรง)
ซามูไรคิโยโมริ
ซามูไรคิโยโมริ (平清盛 (Taira no Kiyomori)) ละครโทรทัศน์ญี่ปุ่นที่ออกอากาศเมื่อ ค.ศ. 2012 นับเป็น ละครไทกะ เรื่องที่ 51 ของ สถานีโทรทัศน์เอ็นเอชเค นำแสดงโดย เคนอิชิ มะสึยะมะ ในบทของ ไทระ โนะ คิโยะโมะริ
ละครเรื่องนี้สร้างจากชีวิตจริงของ ไทระ โนะ คิโยะโมะริ ซะมุไรคนแรกในประวัติศาสตร์ญี่ปุ่นที่ก้าวขึ้นมาสู่จุดสูงสุดในราชสำนักด้วยการดำรงตำแหน่ง ไดโจไดจิง หรือ อัครมหาเสนาบดี ซึ่งได้วางรากฐานรูปแบบการปกครองแบบใหม่ของญี่ปุ่นที่ปกครองโดยซะมุไรอันเป็นต้นกำเนิดของการปกครองในรูปแบบโชกุนในเวลาต่อมาโดยดำเนินเรื่องราวผ่านช่วงชีวิตของคิโยโมริตั้งแต่ในช่วงวัยรุ่นจนถึงบั้นปลายของชีวิตเรื่อยมาจนถึง สงครามเก็มเป และการสถาปนา รัฐบาลโชกุนคะมะกุระ ผ่านการบอกเล่าโดย มินะโมะโตะ โนะ โยะริโตะโมะ โชกุนคนแรกของญี่ปุ่นซึ่งรับบทโดย มะซะกิ โอะกะดะ
สำหรับในประเทศไทยละครเรื่อง ซามูไรคิโยโมริ ช่อง ทรูเอเชียนซีรีส์ ของ ทรูวิชั่นส์ ได้ซื้อลิขสิทธิ์นำมาออกอากาศเมื่อ พ.ศ. 2556
พรรคราษฎร (พ.ศ. 2517)
การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
อุบัติรักเทวา
อุบัติรักเทวา (Angel Destiny) เป็นละครโทรทัศน์ไทยแนว โรแมนติก-ดราม่า-คอมเมดี นำแสดงโดย พิชญะ นิธิไพศาลกุล, สศิรา ทวียนต์ชัย และนักแสดงชั้นนำอีกมากมาย เริ่มออกอากาศตอนแรกวันที่ 5 พฤษภาคม พ.ศ. 2559–25 สิงหาคมพ.ศ. 2559 ออกอากาศทุกวันพุธ-พฤหัสบดี เวลา 20.00 - 21.00 น. ทางช่อง ทรูโฟร์ยู ผลิตโดย บริษัท ณวลาร์ท นิมิต จำกัด โดย บทประพันธ์ของ ระกา นุกูล บทโทรทัศน์โดย ทองทิศา, ธรนันท์ และสรรพชัย เกิดอุทัย กำกับการแสดงโดย ถิรกร ปิยธรรมชัย
มหาวิทยาลัยไลเดิน
มหาวิทยาลัยไลเดิน (Leiden University ย่อว่า LEI; Universiteit Leiden) ตั้งอยู่ที่เมืองไลเดิน เป็นมหาวิทยาลัยที่เก่าแก่ที่สุดในประเทศเนเธอร์แลนด์ มหาวิทยาลัยก่อตั้งในปี ค.ศ. 1575 โดยวิลเลียม เจ้าชายแห่งออเรนจ์ ผู้นำการปฏิวัติดัชต์ในสงครามแปดสิบปี ราชวงศ์ออเรนจ์-นัสเซาและมหาวิทยาลัยยังคงมีความสัมพันธ์กันอย่างใกล้ชิด สมเด็จพระราชินีนาถยูเลียนาแห่งเนเธอร์แลนด์ สมเด็จพระราชินีนาถเบียทริกซ์แห่งเนเธอร์แลนด์ และสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงศึกษาจบที่นี่ มหาวิทยาลัยมีชื่อเสียงขึ้นมาในช่วงยุคทองของเนเธอร์แลนด์ มหาวิทยาลัยยังมีศิษย์เก่าที่มีชื่อเสียงอย่าง เรอเน เดการ์ต, แร็มบรันต์, คริสตียาน เฮยเคินส์, และบารุค สปิโนซา
กีฬาฮอกกี้ในโอลิมปิกฤดูร้อน 1996
การแข่งขันฮอกกี้ในโอลิมปิกฤดูร้อน 1996 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 26 ที่เมืองแอตแลนตา ประเทศสหรัฐ ระหว่างวันที่ 20 กรกฎาคม - 2 สิงหาคม พ.ศ. 2539 จัดขึ้นที่สนาม Morris Brown College ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก  ประเทศ
ธนาคารแห่งประเทศเกาหลี
ธนาคารแห่งประเทศเกาหลี (Bank of Korea) เป็นธนาคารกลางของสาธารณรัฐเกาหลี และเป็นผู้ตราสกุลเงินวอนเกาหลีใต้ ก่อตั้งเมื่อปีค.ศ. 1950 มีที่ทำการในกรุงโซล รับผิดชอบการกำหนดอัตราดอกเบี้ยนโยบายในเกาหลีใต้ และดูแลเสถียรภาพทางการเงินของเกาหลีใต้ รวมถึงทำหน้าที่เป็นนายธนาคารรับฝากเงินจากบรรดาธนาคารพาณิชย์ในเกาหลีใต้
พี่น้องมงกอลฟีเย
พี่น้องมงกอลฟีเย (Frères Montgolfier; Montgolfier brothers) ประกอบด้วย โฌแซ็ฟ-มีแชล มงกอลฟีเย (Joseph-Michel Montgolfier; 26 สิงหาคม ค.ศ. 1740 - 26 มิถุนายน ค.ศ. 1810) และ ฌัก-เอเตียน มงกอลฟีเย (Jacques-Étienne Montgolfier; 6 มกราคม ค.ศ. 1745 - 2 สิงหาคม ค.ศ. 1799) นักประดิษฐ์ชาวฝรั่งเศส เป็นคนสร้างบัลลูนที่ขับเคลื่อนด้วยอากาศร้อน เดินทางที่ความสูง 500 ฟุตในอากาศ เป็นระยะทาง 5 1/2 ไมล์ ใช้เวลา 25 นาที ได้สำเร็จเป็นครั้งแรกของโลกที่กรุงปารีส เมื่อวันที่ 21 พฤศจิกายน ค.ศ. 1783
แม่น้ำพระปรง
แม่น้ำพระปรง หรือ แควพระปรง เป็นลำน้ำสายหนึ่งในจังหวัดสระแก้วและจังหวัดปราจีนบุรี ต้นน้ำเกิดจากทุ่งละเลิงไผ่บริเวณทิวเขาพนมดงรักในเขตอำเภอวัฒนานคร จังหวัดสระแก้ว ไหลลงทางทิศใต้และทิศตะวันตก ผ่านเขตอำเภอวัฒนานครและอำเภอเมืองสระแก้ว จากนั้นไหลเป็นเส้นแบ่งเขตระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี แล้วไหลต่อไปทางทิศตะวันตกจนไปรวมกับแม่น้ำหนุมานที่ตัวเมืองกบินทร์บุรี กลายเป็นแม่น้ำบางปะกงหรือแม่น้ำปราจีนบุรี มีความยาวประมาณ 180 กิโลเมตร มีชื่อเรียกเป็นตอน ๆ ตั้งแต่ต้นน้ำคือ "ห้วยพระปรงน้อย" "ห้วยพระปรงใหญ่" "ห้วยพระปรง" "คลองพระปรง" และ "แม่น้ำพระปรง" แต่ชาวกบินทร์บุรียังเรียกแม่น้ำสายนี้ว่า "แควใหญ่" คู่กับ "แควน้อย" หรือแม่น้ำหนุมาน
ลำน้ำสาขาของแม่น้ำพระปรงได้แก่ คลองท่ากระบาก คลองพระสทึง และห้วยไคร้เป็นต้น คลองพระสทึงเป็นลําน้ำใหญ่ที่มีต้นน้ำมาจากแถบเขาฉกรรจ์และเขาสามสิบในเขตจังหวัดสระแก้ว ไหลมาบรรจบกับแม่น้ำพระปรงที่แนวแบ่งเขตระหว่างตำบลศาลาลำดวน อำเภอเมืองสระแก้ว กับตำบลวังตะเคียน อำเภอกบินทร์บุรี
บริเวณที่แม่น้ำพระปรงไหลมาบรรจบกับแม่น้ำหนุมานมีชุมชนที่ได้กลายเป็นศูนย์รวมการคมนาคมในราว พ.ศ. 2449 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว
หน่วยแพทย์ติดปีก
เนื้อเรื่อง
แพทย์ฝึกหัด 4 คนที่มีภูมิหลังและมาจากสถาบันต่างๆ กัน ต้องเข้ามาอยู่ร่วมกันเพื่อรับการฝึกเป็นแพทย์ประจำศูนย์การแพทย์ฉุกเฉิน "ด็อกเตอร์เฮลิ" ของโรงพยาบาลแห่งมหาวิทยาลัยโชโย ทั้งหมดต้องแสดงฝีมือแข่งขันกัน เพื่อพิสูจน์ตนเองให้ได้ว่า มีความสามารถมากพอที่จะขึ้นบินไปพร้อมกับเฮลิคอปเตอร์ เพื่อช่วยเหลือบรรดาผู้ป่วยฉุกเฉินที่ต้องการความช่วยเหลืออย่างเร่งด่วน
เป็นละครพิเศษ 1 ตอนจบ ที่จะออกแพร่ภาพในเดือนมกราคม 2552 เนื้อเรื่องต่อเนื่องมาจากภาคก่อนหน้านี้ โดยกล่าวถึงแพทย์ฝึกหัดแต่ละคน ที่ต้องถูกสั่งพักงานเป็นเวลา 1 สัปดาห์ เพื่อเป็นการลงโทษที่ทั้งหมดได้ฝ่าฝืนกฎความปลอดภัย โดยยืนยันที่จะทำการรักษาผู้ป่วยต่อ ทั้งที่มีการเตือนมาจากเจ้าหน้าที่กู้ภัยว่าอาจมีการระเบิดเกิดขึ้นในอุโมงค์ที่พวกเขากำลังทำการรักษาผู้ป่วยอยู่ได้
ทางด้านคุโรดะซึ่งท้อแท้กับการทำกายภาพบำบัดแขนข้างที่ถูกตัด ก้ตัดสินใจอำลาทุกๆ คนที่ศูนย์การแพทย์ฉุกเฉิน "ด็อกเตอร์เฮลิ" และจากไป
หลังจากนั้นไม่นาน ก็เกิดอุบัติเหตุครั้งใหญ่ขึ้น เมื่อรถไฟซี่งมีผู้โดยสารเต็มขบวนเกิดตกราง ทำให้มีผู้ได้รับบาดเจ็บจำนวนมาก แพทย์ฝึกหัดทั้งหมดต่างก็มุ่งหน้าไปช่วยเหลือในทันที แม้จะปราศจากนายแพทย์คุโรดะคอยให้คำแนะนำเหมือนเมื่อก่อน แต่ทว่า....
อ้างอิง
http://wwwz.fujitv.co.jp/codeblue/index.html
TokyoGraph "Code Blue" SP breaks 23%
บัลลูน
บัลลูน หรือ บอลลูน (balloon) เป็นยานพาหนะที่ใช้ในการเดินทางทางอากาศ ด้วยหลักการของแรงลอยตัว (Buoyancy) และเคลื่อนที่ด้วยลม มีหลักฐานการสร้างในประเทศจีนตั้งแต่คริสต์ศตวรรษที่ 3 ต่อมาในทวีปยุโรปมีการทดลองสร้างเป็นพาหนะสำหรับใช้เดินทางทางอากาศตั้งแต่ปี ค.ศ. 1709 ที่กรุงลิสบอน ประเทศโปรตุเกส แต่ไม่ประสบความสำเร็จ จนกระทั่งวันที่ 21 พฤศจิกายน ค.ศ. 1783 พี่น้องมงกอลฟีเย ชาวฝรั่งเศส ประสบความสำเร็จในการใช้บัลลูนขนาดใหญ่ ขับเคลื่อนด้วยอากาศร้อน เดินทางที่ความสูง 500 ฟุตในอากาศ เป็นระยะทาง 5 1/2 ไมล์  ใช้เวลา 25 นาที ได้สำเร็จเป็นครั้งแรกที่ ปารีส และนับเป็นก้าวแรกของการเดินทางด้วยบัลลูนอย่างแท้จริง
อ้างอิง
Balŵn ബലൂണ്‍ (ആകാശനൗക)
อะนะตะ กะ อิตะ โมริ
อะนะตะ กะ อิตะ โมริ เป็นซิงเกิลเปิดตัวของ จูไค ที่วางจำหน่ายครั้งแรกในวันที่ 15 มีนาคม 2006 โดย Sistus Records ซึ่งเพลงแรกของซิงเกิลนี้ เป็นเพลงปิดของอนิเมะเรื่อง เฟท/สเตย์ ไนท์ ส่วนอันดับในโอริก้อนชาร์ตนั้น ซิงเกิลนี้อยู่ในอันดับที่ 16 และมียอดวางจำหน่าย 19,172 ชุดด้วยกัน ซึ่งถือว่าเป็นซิงเกิลที่ประสบความสำเร็จมากที่สุดของจูไคเลยทีเดียว
อีเกิล เด่น จุลพันธ์
อีเกิล เด่น จุลพันธ์ หรือในชื่ออื่น ๆ ได้แก่ อีเกิล อากากูระ, อีเกิล เคียววะ หรืออีเกิล เด่น มีชื่อจริงว่าเด่น จุลพันธ์ เกิดเมื่อวันที่ 4 ธันวาคม พ.ศ. 2521 ที่อำเภอบางมูลนาก จังหวัดพิจิตร มีสถิติการชก 20 ครั้ง ชนะ 18 (น็อค 6) แพ้ 2
ประวัติ
เด่นเดิมใช้ชื่อ เด่น ส.จาตุรงค์ ชกมวยอยู่ในเครือของ สหสมภพ ศรีสมวงศ์ ตัวแทนของสถาบัน WBC ในประเทศไทย ต่อมาในปี พ.ศ. 2543 สหสมภพได้ถึงแก่กรรมไปอย่างกะทันหันทำให้เด่นต้องระหกระเหินไปใช้ชีวิตอยู่ที่ประเทศญี่ปุ่นกับ ทากาโกะ ภรรยาที่เป็นนักมวยไทยชาวญี่ปุ่น ที่พบเมื่อครั้งที่ทากาโกะมาฝึกมวยที่ค่ายของเด่นในเมืองไทย แรกทีเดียวเด่นต้องไปทำงานที่ร้านซักรีดเสื้อผ้า ในขณะที่ทากาโกะทำงานเป็นพนักงานขายอาหารทะเลในซูเปอร์มาร์เก็ต ในที่สุดเด่นก็ได้ปรึกษากับภรรยาว่าอยากจะขึ้นชกมวยอีกครั้งจึงเดินทางไปขอซ้อมที่ค่าย "คาโดเอบิ ยิม" โดยแลกกับการเป็นพนักงานทำความสะอาดไปด้วย ก่อนที่จะค่อย ๆ พัฒนาฝีมือการชกขึ้นมาจนเป็นมวยเอกของค่ายในที่สุด โดยใช้ชื่อว่า "อีเกิล เคียววะ" หรือ "อีเกิล อากากูระ" เด่นขึ้นชกชนะมารวดจนกระทั่งผู้สนับสนุนลงทุนให้ชิงแชมป์มินิมั่มเวต WBC กับเจ้าของตำแหน่งชาวเม็กซิกัน โฮเซ อันโตนิโอ อากีร์เร ผู้ที่ได้ตำแหน่งมาจากการเอาชนะคะแนน วันดี สิงห์วังชา แชมป์คนเก่าชาวไทยได้ถึงเมืองไทย ที่โตเกียว เด่นไม่ทำให้ผู้สนับสนุนและชาวไทยผิดหวัง สามารถอาชนะคะแนนไปขาดลอยคว้าแชมป์โลกไปครองอย่างสุดสวย เด่นป้องกันตำแหน่งครั้งแรกไปได้ด้วยการสอนเชิงผู้ท้าชิงชาวญี่ปุ่น แล้วชนะคะแนนทางเทคนิคขาดลอย แต่ไฟต์ต่อมากลับพลาดท่ากระดูกไหล่ขวาหักชกต่อไปไม่ไหว ต้องขอยอมแพ้ ไอแซ็ก บุสโตส ผู้ท้าชิงชาวเม็กซิกันเสียแชมป์ไปในยกที่ 4 อย่างน่าเจ็บใจ เด่นได้โอกาสขึ้นชิงแชมป์คืนจากแชมป์คนใหม่ชาวญี่ปุ่น คัตสึนาริ ทากายามะ ที่ชนะคะแนนแย่งแชมป์ไปได้จากบุสโตส เมื่อวันที่ 6 สิงหาคม พ.ศ. 2548 และเด่นก็สอนเชิงเอาชนะคะแนนไปขาดลอย ได้เป็นแชมป์โลกสมัยที่ 2 อีกครั้ง และยังสามารถป้องกันแชมป์ครั้งแรกชนะที.เค.โอ.ยก 7 เค็ง นากาจิมะ ไปอย่างสวยงาม ก่อนที่จะป้องกันแชมป์ครั้งที่ 2 เอาชนะคะแนนนักมวยกำปั้นหนัก โรเดล มายอล จากฟิลิปปินส์ไปอย่างสวยงาม
เด่นขึ้นชกป้องกันตำแหน่งครั้งที่ 3 กับ โลเรนโซ เทรโฮ อดีตแชมป์ NABF ชาวเม็กซิกัน เมื่อวันที่ 13 พฤศจิกายน พ.ศ. 2549 แม้ว่าเด่นจะได้นับก่อนในยกที่ 3 แต่ในยกที่ 6 เด่นเกือบไม่รอดเมื่อพลาดโดน 2 นับ ก่อนจะหลับมาฮึดทำคะแนนชนะไปเอกฉันท์ฉิวเฉียด ล่าสุด เด่นป้องกันตำแหน่งครั้งที่ 4 เอาไว้ได้งดงามด้วยการถลุงอากิระ ยาเองาชิ ผู้ท้าชิงชาวญี่ปุ่นแตกเละและได้นับในยกที่ 10 ก่อนจะชนะคะแนนไปขาดลอย
ต่อมาเด่นต้องเปลี่ยนชื่อในการขึ้นชกจาก อีเกิล เคียววะ เป็น อีเกิล เด่น เนื่องจากสัญญากับสปอนเซอร์เดิมนั้นหมดอายุลง ต่อมา เด่นขึ้นชกป้องกันแชมป์ไฟต์บังคับกับ โอเล่ห์ดง กระทิงแดงยิม นักมวยรุ่นน้องผู้ไม่เคยแพ้ใครชาวไทย และเป็นฝ่ายแพ้คะแนน เสียแชมป์โลกไปในการชกป้องกันตำแหน่งที่กรมทหารราบที่ 11 รักษาพระองค์ บางเขน ที่ประเทศไทย และนับแต่นั้นมาเด่นก็ยังมิได้ขึ้นชกอีกเลย เหตุเพราะขาดผู้สนับสนุน ประกอบกับเจ้าตัวก็เกิดความเบื่อหน่าย
ปัจจุบัน เด่นได้โอนสัญชาติเป็นญี่ปุ่น และมีลูกกับภรรยา 2 คน เป็นชายหนึ่ง หญิงหนึ่ง ต่อมาได้เลิกกับ ทากาโกะ ภรรยาคนเดิม และแต่งงานกับภรรยาชาวญี่ปุ่นคนใหม่ชื่อ เฮียวโงะ และย้ายที่อยู่จากไซตามะไปยังโอซากะ โดยมีค่ายมวยเป็นของตนเอง โดยรับเป็นคู่ซ้อมของนักมวยสากลชาวญี่ปุ่นคนอื่น ๆ บ้างเป็นบางครั้ง มีฐานะความเป็นอยู่สุขสบายดีตามอัตภาพ
หลอดเลือดมีลิ่มเลือด
ภาวะหลอดเลือดมีลิ่มเลือด (thrombosis) คือการที่ในหลอดเลือดมีลิ่มเลือด (thrombus) เกิดขึ้น กีดขวางการไหลเวียนของเลือดในระบบไหลเวียน โดยทั่วไปแล้วเมื่อเกิดการบาดเจ็บขึ้นที่ผนังหลอดเลือด ร่างกายจะสร้างลิ่มเลือดขึ้นจากเซลล์เกล็ดเลือดและโปรตีนไฟบรินเพื่อมาจับบริเวณที่บาดเจ็บนี้ มีประโยชน์คือป้องกันการเสียเลือด ในบางภาวะอาจเกิดลิ่มเลือดขึ้นได้แม้ไม่มีการบาดเจ็บของหลอดเลือด หากลิ่มเลือดเหล่านี้หลุดลอยไปในกระแสเลือด จะเรียกว่า สิ่งหลุดอุดหลอดเลือด (embolus) หรือ ลิ่มเลือดหลุดอุดหลอดเลือด (thromboembolus)
ภาวะหลอดเลือดมีลิ่มเลือดอาจเกิดขึ้นได้ทั้งในหลอดเลือดดำและในหลอดเลือดแดง โดยทั่วไปแล้วการเกิดลิ่มเลือดในหลอดเลือดดำจะทำให้เกิดเลือดคั่งในอวัยวะ การเกิดลิ่มเลือดในหลอดเลือดแดงจะทำให้อวัยวะขาดเลือด ภาวะแทรกซ้อนที่สำคัญของการเกิดลิ่มเลือดในหลอดเลือดดำคือการเกิดภาวะลิ่มเลือดหลุดอุดหลอดเลือด (thromboembolism) ที่ปอด เรียกว่าภาวะสิ่งหลุดอุดหลอดเลือดของปอด
พายุโซนร้อนเมกี (พ.ศ. 2565)
พายุโซนร้อนเมกีหรือที่รู้จักในฟิลิปปินส์ในชื่อพายุโซนร้อน อากาโตน เป็น พายุหมุนเขตร้อน ที่พัดแรงแต่ส่งผลกระทบร้ายแรงที่ส่งผลกระทบกับฟิลิปปินส์ในเดือนเมษายน พ.ศ. 2565 เป็นพายุดีเปรสชันเขตร้อนลูกที่สาม และเป็นพายุโซนร้อนลูกที่สองของฤดูไต้ฝุ่นแปซิฟิก พ.ศ. 2565 เมกีมีต้นกำเนิดมาจากพื้นที่พาความร้อนในทะเลฟิลิปปินส์ โดยเคลื่อนตัวไปทางทิศตะวันตกเฉียงเหนืออย่างช้าๆ สู่อ่าวเลย์เตโดยที่มันเกือบจะนิ่งและค่อยๆ เคลื่อนตัวไปทางทิศตะวันออก เมกีได้ได้ขึ้นฝั่งสองแห่ง แห่งหนึ่งในเกาะ CalicoanในGuiuanและอีกแห่งในBaseyเมืองSamar มันยังคงเคลื่อนตัวไปทางตะวันตกเฉียงใต้และกลับเข้าสู่ทะเลฟิลิปปินส์ก่อนที่จะสลายไป